Document ID: 31995R1636

KOMISSION ASETUS (EY) N:o 1636/95,
annettu 5 päivänä heinäkuuta 1995,
neuvoston asetuksessa (ETY) N:o 715/90 säädettyjen naudanliha-alan erityisten tuontijärjestelyjen tilapäisestä mukauttamisesta Uruguayn kierroksen monenvälisten kauppaneuvottelujen osana tehdyn maataloussopimuksen täytäntöönpanoa varten
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1), ja erityisesti sen 3 artiklan 1 kohdan,
ottaa huomioon Afrikan, Karibian ja Tyynenmeren (AKT) valtioista tai merentakaisista maista ja merentakaisilta alueilta (MMA) peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä 5 päivänä maaliskuuta 1990 annetun neuvoston asetuksen (ETY) N:o 715/90 (2), sellaisena kuin se on viimeksi muutettuna asetuksella (EY) N:o 2484/94 (3), ja erityisesti sen 27 artiklan,
sekä katsoo, että
Uruguayn kierroksen maataloussopimuksen täytäntöönpanon seurauksena muuttuvat maksut korvataan kiinteillä tulleilla 1 päivästä heinäkuuta 1995; tämän vuoksi on tarpeen mukauttaa tilapäisesti Afrikan, Karibian ja Tyynenmeren (AKT) valtioista tai merentakaisista maista ja merentakaisilta alueilta (MMA) peräisin oleviin maataloustuotteisiin ja niistä jalostettuihin tiettyihin tavaroihin sovellettavasta menettelystä annetun neuvoston asetuksen (ETY) N:o 715/90 (4) naudanliha-alalla sovellettavien yksityiskohtaisten sääntöjen vahvistamisesta 18 päivänä huhtikuuta 1990 annetun komission asetuksen (ETY) N:o 970/90, sellaisena kuin se on viimeksi muutettuna asetuksella (EY) N:o 3808/92 (5), tietyt nykyiset säännökset; on käytännöllistä sisällyttää yhteen komission asetukseen kaikki AKT-valtioista tuotavaa naudanlihaa koskevat, erityisesti tuontitodistusten hakemista ja antamista koskevat säännökset,
asetus (ETY) N:o 970/90 olisi kumottava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Botswanasta, Keniasta, Madagaskarilta, Swazimaasta, Zimbabwesta ja Namibiasta peräisin olevia naudanlihatuotteita koskevat tuontitodistukset annetaan tässä asetuksessa määritellyin edellytyksin ja asetuksen (ETY) N:o 715/90 4 artiklassa vahvistettujen määrien rajoissa tonneina luutonta lihaa ilmaistuna.
2. Tässä asetuksessa 100 kilogrammaa luutonta naudanlihaa vastaa:
- 130 kilogrammaa luullista lihaa
- 260 kilogrammaa eläviä nautaeläimiä
- 100 kilogrammaa tariffinimikkeisiin CN 02 06, 0210 ja 16 02 kuuluvia tuotteita.
2 artikla
1. Yhteisessä tullitariffissa vahvistettua erityistullia alennetaan 90 prosentilla liitteessä I tarkoitettujen ja tämän asetuksen mukaisesti maahantuotujen tuotteiden osalta.
2. Komission asetuksen (ETY) N:o 3719/88 (6) 8 artiklan 4 kohdasta huolimatta 1 kohdan mukainen tullinalennus ei koske tuontitodistuksessa ilmoitetut määrät ylittäviä määriä.
3 artikla
1. Tuontitodistushakemuksissa sekä sellaisten tuontituotteiden todistuksissa, joista ei peritä asetuksen (ETY) N:o 715/90 2 artiklan nojalla arvotullia ja joille mainitun asetuksen 3 artiklan nojalla myönnetään tullinalennus tai jotka 24 artiklan nojalla ovat tullittomia, on ilmoitettava seuraavaa:
a) otsikon "huomautuksia" alla sekä 24 kohdassa:
- Producto ACP - Reglamentos (CEE) n° 715/90 y (CE) n° 1636/95,
- AVS-produkt - forordning (EØF) nr. 715/90 og (EF) nr. 1636/95,
- AKP Erzeugnis - Verordnungen (EWG) Nr. 715/90 und (EG) Nr. 1636/95,
- Ðñïúüí ÁÊÅ - Êáíïíéóìïß (ÅÏÊ) áñéè. 715/90 êáé (ÅÊ) áñéè. 1636/95,
- ACP product - Regulations (EEC) No 715/90 and (EC) No 1636/95,
- Produit ACP - règlements (CEE) n° 715/90 et (CE) n° 1636/95,
- Prodotto ACP - regolamenti (CEE) n. 715/90 e (CE) n. 1636/95,
- ACS-produkt - Verordeningen (EEG) nr. 715/90 en (EG) nr. 1636/95,
- Produto ACP Regulamentos (CEE) nº 715/90 e (CE) nº 1636/95,
- AKT-tuote - asetus (ETY) N:o 715/90 ja (EY) N:o 1636/95,
- AVS-produkt - förordning (EEG) nr 715/90 och (EG) nr 1636/95.
b) 8 kohdassa sen valtion, maan tai alueen nimi, josta tuote on peräisin.
2. Todistuksiin sisältyy velvoite tuoda tavaraa kyseisestä valtiosta, maasta tai alueelta.
3. Todistushakemuksia voi jättää ainoastaan kunkin kuukauden ensimmäisen kymmenen päivän aikana. Heinäkuun 1995 aikana hakemuksia voi kuitenkin jättää ensimmäisen kymmenen päivän aikana tämän asetuksen voimaantulon jälkeen.
4. Jäsenvaltioiden on ilmoitettava hyväksyttävistä hakemuksista komissiolle viimeistään toisena työpäivänä hakemusten jättämisen määräajan päätyttyä.
Näihin ilmoituksiin on sisällyttävä hakemuksissa mainitut määrät kunkin kolmannen maan osalta ryhmiteltyinä tapauksesta riippuen CN-koodien tai CN-koodiryhmien mukaan.
5. Jos hyväksyttäviä hakemuksia ei ole jätetty, jäsenvaltioiden on ilmoitettava siitä komissiolle 4 kohdassa tarkoitetussa määräajassa.
4 artikla
1. Komissio päättää kunkin kolmannen maan osalta, miltä osin hakemukset voidaan hyväksyä. Jos kolmannesta maasta peräisin olevien tuotteiden määrät, joille todistuksia on haettu, ylittävät kyseiselle maalle varatun määrän, komissio vähentää anottuja määriä kiinteän prosenttiosuuden verran.
Jos jotakin kolmatta maata koskevien hakemusten kokonaismäärä on pienempi kuin kyseiselle maalle varattu määrä, komissio määrittelee tasaamiseksi tarvittavan määrän.
2. Komission hyväksymispäätösten mukaisesti todistuksia annetaan kunkin kuukauden 21 päivänä.
5 artikla
Tässä asetuksessa säädettyjen tuontitullien alennusta koskevien järjestelyjen mukaista tuontia voidaan harjoittaa ainoastaan, jos viejämaiden toimivaltaiset viranomaiset todistavat kyseisiin tuotteisiin sovellettavien alkuperäsääntöjen mukaisesti Loméssa 15 päivänä joulukuuta 1989 allekirjoitetun neljännen AKT-ETY-yleissopimuksen pöytäkirjan 1 nojalla.
6 artikla
1. Ennen kunkin kuukauden viidettä päivää jäsenvaltioiden on ilmoitettava komissiolle niiden tuotteiden määrä, joille annettiin AKT-tuontitodistuksia edellisen kalenterikuukauden aikana.
2. Tässä artiklassa säädetyt ilmoitukset on tehtävä liitteen II mukaisesti.
7 artikla
Asetuksen (ETY) N:o 3719/88 säännöksiä sovelletaan, jollei tämän asetuksen säännöksistä muuta johdu.
8 artikla
Kumotaan asetus (ETY) N:o 970/90.
9 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995 30 päivään kesäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä heinäkuuta 1995.

Labels: 3
17
18